Document ID: /roh_data/filtered/fineweb-2-filterrobots_roh.jsonl.gz/45576

Sut il stritg ha il concern che ha sia sedia a Zug gudagnà 249 milliuns dollars ils emprims trais mais da l'onn. Il medem temp da l'onn avant aveva Transocean anc nudà ina perdita da 483 milliuns. La svieuta è dentant sa reducida da 2,04 milliardas sin 1,34 milliardas dollars.
Sco quai che la firma communitgescha hajan ins d'ina vart pudì profitar d'effects da taglia e da l'autra vart hajan ins gì damain custs operativs e da mantegniment.
Dapi la fin avrigl n'è il concern Transocean betg pli quotà a la bursa svizra. Las aczias vegnan mo anc commerziadas via NYSE.
RR novitads 09:00